# Hjørring Kommunes beføjelser – kapacitet – roller.

Notat i forhold til CAPF 2.2.2.

Indhold

[Kommunens beføjelser 1](#_Toc107313866)

[Kommunens roller 1](#_Toc107313867)

[Kommunen som myndighed 2](#_Toc107313868)

[Kommunen som virksomhed 3](#_Toc107313869)

[Kommunen som ejer 3](#_Toc107313870)

[Kommunen som del af bestyrelser og foreninger. 4](#_Toc107313871)

## Kommunens beføjelser

Kommunens beføjelser er for hovedparten angivet i lovgivningen fra staten. I loven er angivet lovens formål og hvad loven omfatter. Der er også angivet hvad kommunalbestyrelsen skal efterse. For nogle love er der fortolknings muligheder, men det skal altid være inden for lovens formål. Det betyder / har betydet at klimaspørgsmål her været / er svære at håndtere inden for lovgivningens rammer. Der er noget, der tyder på, at der er ændringer på vej, da klima lige er skrevet ind i planlovens formålsparagraf.

Det, som ikke er skrevet i lovgivningen, er reguleret af Kommunalfuldmagten. Kommunalfuldmagtsreglerne er baseret på uskrevne retsgrundsætninger, der giver kommunerne mulighed for at varetage opgaver og foretage visse økonomiske dispositioner af økonomisk karakter uden lovhjemmel. Kommunalfuldmagtsreglerne er udviklet gennem de kommunale tilsynsmyndigheders praksis. Hvis en kommunal opgavevaretagelse er reguleret i den skrevne lovgivning (love, bekendtgørelser), skal opgavevaretagelsen ikke også vurderes i forhold til kommunalfuldmagtsreglerne. Kommunalfuldmagtsreglerne viger således for den skrevne lovgivning.

Kommunalfuldmagten er f.eks. det som gør at kommunen har igangsætte en klimahandlingsplan uden der er egentlig lovhjemmel hertil.

Al sagsbehandling tager udgangspunkt i Forvaltningslovens og Offentlighedslovens regler, ofte suppleret af særlovgivningen.

## Kommunens roller

For at nå Hjørring Kommunes ambitiøse CO2-reduktionsmål, er det essentielt at alle kommunens roller bringes i spil. Der er behov for et overblik, så koordinering af indsatser og konkrete projekter på tværs af sektorer bliver mulig og sammenhænge sikres. Det betyder, at kommunen ikke kan nå reduktionsmålene alene – der er behov for at både interne og eksterne aktører har målene for øje og trækker i samme retning.

Kommunerne har flere væsentlige roller i forhold til at påvirke udviklingen indenfor klima- og energiområdet. Det er et ansvar, som Hjørring Kommune påtager sig ved selv at iværksætte konkrete handlinger, mens der i andre sammenhænge handles i netværk eller indgås partnerskaber, for bedst at opnå den ønskede udvikling og/eller fremme den grønne dagsorden bedst muligt.

Kommunens roller er: myndighed, ejer, facilitator og virksomhed. I forhold til klimahandlingsplanen vejes rollen ofte op imod den grad af indflydelse, som vi har i forhold til reduktionspotentialet. Det gør vi fordi en stor del af en klimahandlingsplan ikke handler om hvad kommunen gør, men hvad andre gør. Som det ses i figur 2, vægtes facilitatorrollen ikke særlig højt i forhold til indflydelse men der er store muligheder for reduktionspotentialer.

I Hjørring Kommune har vi lidt andre erfaringer – ikke kun i forhold til klimahandlingsplanen. Vi oplever at vi som facilitator og igangsætter har ret stor indflydelse, mens vi som myndighed ikke har så stor indflydelse, da klima endnu ikke er en særlig stor del af lovgivningen. Endelig har vi også en ny rolle som vi indtager, nemlig som partner i forskellige projekter, og her er indflydelsen ret høj. Se nedenstående figur

Reduktion potentiale

som myndighed

Graden af indflydelse

som ejer

som facilitator

som virksomhed

som partner

Reduktionspotentiale

som myndighed

Graden af indflydelse

som ejer

som facilitator

Som virksomhed

I handlingsskemaerne – Se under hver destination på hjemmesiden – er kommunens rolle angive konkret for hver handling

#### Partnerskaber

Hjørring Kommune kan inspirere, oplyse og facilitere, men især i partnerskaber og i samarbejder med omverden er kommunen med til at fremme udvikling i en mere grøn og bæredygtig retning. Kommunen har igennem en årrække haft med succes med at facilitere samskabelsesprocesser med borgere og virksomheder, så der trækkes på disse kompetencer og netværk, når vi sammen skal løse energi- og klimaudfordringer.

Desuden har Hjørring Kommune tradition for at indgå partnerskaber med øvrige nordjyske kommuner samt Region Nordjylland. Et godt eksempel er partnerskabet omkring ”Grøn Energi Nordjylland 2040”, hvor det er ambitionen, at der skal skabes en strategisk energiplan for Nordjylland, som kan sikre fælles fokus og retning mod målet om at gøre Nordjylland selvforsynende med vedvarende energi i 2040. For at kunne lykkes med at gøre Nordjylland selvforsynende skal der samarbejdes med alle de relevante aktører, herunder erhvervslivet, forsyningsselskaberne og uddannelsesinstitutionerne. Det er dem, der har fingeren på pulsen og har en faglig indsigt på området. Det er dog vigtigt, at det offentlige går forrest som rollemodeller og vise, at der er politisk vilje til at nå i mål

## Kommunen som myndighed

I takt med at lovgivning på klimaområdet øges, betyder det overordnet set at Hjørring Kommune i rollen som myndighed stiller krav til borgere og virksomheder, der er med til at trække klima- og energiområder i den rigtige retning. Eksempelvis stiller bygningsmyndigheden jf. bygningsreglementet, energimæssige krav til bygningsmassen.

## Kommunen som virksomhed

Kommunen som virksomhed står for ca 1 % af den samlede drivhusgasudledning i Hjørring Kommune, på tværs af alle sektorer. Der iværksættes tiltag, der har en direkte effekt på samlede drivhusgasudledning.

I Hjørring har vi en ambition om at gå foran med det gode eksempel, og inspirerer borgere og virksomheder til ligeledes at gøre en indsats og tage medansvar i forhold til at løse de klimaudfordringer vi står overfor. Endvidere er det vigtigt, at Hjørring Kommune som virksomhed på sagligt og forståeligt formidler, en troværdig samarbejdspartner og er tydeligt omkring egne indsatser.

I rollen som virksomhed arbejdes der bredt og på mange områder med energi- og klimatiltag. Det være sig bygningsmæssige energiforbedringer, fokus klimavenlig mad og minimering af madspild i kommunens kantiner, opmærksomhed på kommunale indkøb og implementere elbiler i den kommunale bilflåde

## Kommunen som ejer

#### Selskabsejer

I rollen som ejer eller medejer af virksomheder, kan Hjørring Kommune være med til at fremme den grønne omstilling.

Som medejer af AVV/Reno-Nord er kommunen med til at sikre at borgerne har de bedst muligheder for at affaldssortere. Vi har muligheden for at sætte skub i genbrug, genanvendelse samt energi- og miljøvenlige affaldsindsamling.

Som ejer af Hirtshals Havn kan kommunen være med til at koordinere indsatser på tværs af virksomhederne på havnen. Det være sig bygningsmæssige og i forhold til transport i og til/fra området. Det er et område med store klima- og energimæssige potentialer, og derfor er Hirtshals Havn også udpeget som et fokusområde i Hjørring Kommune Energiplan 2.0. Hirtshals Havn indgår indirekte i flere tiltag under energiområdet.

Et tredje område, hvor kommunen som ejer kan være med til at fremme den grønne dagsorden er i forhold til Hjørring Vandselskab. Der er arbejdes løbende med at finde bæredygtige løsninger, og der iværksættes samskabelsesprocesser, hvor borgerne eksempelvis inspireres til at vælge nedsivning af regnvand på egen grund, når et geografisk område kloaksepareres. Vandselskabet har også en rolle når vi samtænker klimatiltag, med kloakprojekter, med udtagnings af lavbundarealer og med beskyttelse af grundvandet.

Hjørring Kommune er også medejer af Nordjyllands Trafikselskab (NT), sammen med regionen og de øvrige nordjyske kommuner. I NT arbejdes der løbende på at udskifte til busser med klimavenlige drivmidler, hvilket er er en del af NT grønne strategi.

I bestyrelserne for de ovennævnte selskaber indgår en politiker, hvilket blandt andet medvirker til ejerskab af konkrete energi- og miljøtiltag, men også i forhold til den grønne dagsorden i et bredere perspektiv.

#### Grundejer

Hjørring Kommune ejer jord rundt om i kommunen. Jord som i dag er udlagt til natur, venter på at blive bebygget, og jord som lejes ud. En del af handlingerne handler om at få Hjørring Kommunes arealer i spil i forhold til klimaet og i forhold til naturen.

I forbindelse med 'Naturkommunen blomster vildt' har vi som vej- og grundejer arbejdet med at få flere mere biodiversitet ind i forhold til f.eks. vedligehold af grøfter og rundkørsler. Hvilket har skabt en del synlighed omkring projektet.

## Kommunen som del af bestyrelser og foreninger.

Hjørring Kommune er også en del af flere bestyrelser og foreninger. Efter hvert byrådsvalg sker der udpegning til mange forskellige råd, nævn, bestyrelser, foreninger mv. Det er lige fra ’det grønne råd’ over ’Strandudvalget i Løkken’ og Huslejenævnet til Aalborg Lufthavn.

Efterhånden som klimahandlingsplanen sætter sine spor i Hjørring Byråd, vil tilgange til klimarbejdet også tages med ud i dette arbejde.

Hjørrings Byråds repræsentation i forskellige bestyrelser kan ses i bilag 9.1

Nogle råd og nævn er Hjørring Kommune selv stifter af, de kan ses her: [Råd og nævn | Hjørring Kommune (hjoerring.dk)](https://hjoerring.dk/demokrati/raad-og-naevn)